ועדת הכספים, כנסת 22, פרוטוקול מספר 8, 2019-11-04 13:00

משה גפני: אני מחדש את הישיבה של ועדת הכספים.

משה גפני: אני מתנצל בפני האורחים – אמר לי מנהל הוועדה שרצינו להעביר את הדיון לאחד האולמות אבל הם תפוסים.

משה גפני: יותר מדי אנשים בדיון ואני מתנצל מראש שאנחנו נמצאים במצב כזה שעדיין אין קואליציה, והנה, אחד הסמנים הלא טובים למצב שהמדינה נמצאת בו.

משה גפני: כפי שסיכמנו בישיבה הקודמת, אנחנו בשבוע שעבר היינו אמורים להצביע על העברה שאמרתי שתהיה ראשונה בדיון הזה.

משה גפני: השר נמצא פה, נסיים עם השר.

אורלי לוי אבקסיס: לפני הצבעה יש גם הערות.

משה גפני: בסדר, היה דיון בשבוע שעבר.

משה גפני: נניח לעניין הזה עכשיו.

אורלי לוי אבקסיס: - - -

משה גפני: מספר פנייה לוועדה 9002 102 עד 103.

משה גפני: נמצא אתנו שר התחבורה.

משה גפני: לפני שאנחנו מצביעים ביקשנו שהשר יבוא כפי שהוא בא גם בשבוע שעבר, ויסביר – אני מבין שכאן זה גם הרשויות המקומיות.

משה גפני: אדוני השר, בבקשה.

בצלאל סמוטריץ': תודה רבה ליושב-ראש הוועדה.

בצלאל סמוטריץ': תודה לחברי הוועדה גם על הדיון שבעיניי היה חשוב מאוד, ועל אישור הפניות בשבוע שעבר.

בצלאל סמוטריץ': הבטחתי לכם להמשיך את השיח הזה.

בצלאל סמוטריץ': אני לא רוצה לעשות אותו עכשיו כי פה היושב-ראש לחוץ, בצדק, עם סדר יום עמוס.

בצלאל סמוטריץ': אבל אמרתי ואני חוזר ואומר: אני לרשותכם, אני אתייצב כאן מתי שתבקשו לכל שאלה וכל דיון וכל עצה טובה שאתם יכולים וצריכים לתת לנו כמשרד.

בצלאל סמוטריץ': אני אומר לכם באחריות שכל הנושאים שהועלו כאן בשבוע שעבר בדיון והיו לנו שעורי בית בהם נכנסו לעבודה.

בצלאל סמוטריץ': חבר הכנסת אשר – כבר יש מסמך מדיניות והוא כרגע הולך לוועדת מחירים וזה יתקדם, בעזרת ה', מהר.

בצלאל סמוטריץ': סוגיית רכש גומלין – אז ראשית אנחנו משחררים עכשיו מכרזים של אגד ודן בהסכמה לבקשת התעשיות הישראליות.

בצלאל סמוטריץ': אני חשבתי שלא נכון להפריד בין המכרזים כדי לייצר מנופים.

בצלאל סמוטריץ': ביקשו היצרנים הישראלים לתת להם אוויר לנשימה - - -

מיקי לוי: אני מבקש שתקשיב, אדוני, וגם היועצת המשפטית, כי יש לי מה להגיד על זה אני מבקש שתקשיבו.

בצלאל סמוטריץ': זה לא קשור לפנייה הזאת אבל כיוון שביקשת עדכון אז אני נותן לך אירוע מורכב, מסובך.

בצלאל סמוטריץ': אתמול היה דיון בממשלה בכל נושא רכש גומלין.

בצלאל סמוטריץ': אמרתי שאתה עסוק בזה, גם.

בצלאל סמוטריץ': העליתי את הנושא הזה וסוכם שיהיה צוות משותף – אוצר, כלכלה, תשתיות ותחבורה, שינסה לדייק.

בצלאל סמוטריץ': אני לא רוצה כרגע להאריך בגלל סד הזמנים הקצר.

בצלאל סמוטריץ': רכש גומלין הוא עולם גדול, התחבורה הוא פלח מאוד מסוים בתוכו, אבל אין ספק שאנחנו לומדים שצריך לדייק אותו כדי לראות שמשתמשים בו במקומות שבהם הוא מועיל למשק ולכלכלה ולא במקומות שבהם הוא מזיק אבל אני חושב שהעלית נושא חשוב.

בצלאל סמוטריץ': אני חושב שהשחרור של 840 אוטובוסים של הסכמי אגד ודן בהסכמה, כש-50% מזה נותן עכשיו לתעשיות הישראליות 420 אוטובוסים מ-day one נותן להם אוויר לנשימה שמחזיק אותם ומאפשר לנו לטפל בזה ברמת צופה פני עתיד.

בצלאל סמוטריץ': אתה כמוני יודע שבשביל זה צריך ממשלה וחוק הסדרים, אחרת נתגלגל בהליכים משפטיים עוד שלוש שנים כי כל פעם היבואנים ואלה יריבו בהליכים משפטיים.

מיקי לוי: אם תרשה לי 20 שניות – כי אמרת לעניין הזה.

מיקי לוי: רכש גומלין לשר התחבורה הוא נתח צר מאוד.

מיקי לוי: שיחררו 400 אוטובוסים - - -

משה גפני: אבל מיקי אני הודעתי, ואני הולך להודיע את זה פעם שלישית: אנחנו מקימים צוות בראשותך עם חברי הכנסת שנחליט מי הם, כדי לעסוק ברכש גומלין.

משה גפני: אנחנו לא נוכל להסכים לדבר הזה בגלל שיש פה פגיעה אמיתית.

משה גפני: לא המצאתי עכשיו את הדבר.

משה גפני: אני מנצל את זה ששר התחבורה כאן כי למשרד התחבורה יש משמעות גדולה לעניין.

משה גפני: אבל זה לא רק משרד התחבורה.

בצלאל סמוטריץ': זה לא אוטובוסים.

בצלאל סמוטריץ': אנחנו עושים תשתיות במיליארדים עם חברות - - -אנחנו שם, אני אומר לך: בממשלה גם - - -דיון, אני אשמח מאוד שהדיון במקביל - - -

קריאה: - - -

בצלאל סמוטריץ': אז אני מעדכן שקיבלנו החלטה שפורסמה כבר להוציא מכרזים של אגד ודן – זה 840 אוטובוסים, 50-50, זה אומר 420 אוטובוסים, אל תתפסו אותי עכשיו על האוטובוס-שניים, שהולכים לתעשייה הישראלית.

בצלאל סמוטריץ': סתם לסבר את האוזן – "הארגז" ייצרו בין 2012 ל-2018 250 אוטובוסים.

בצלאל סמוטריץ': הם מקבלים את ה-200 האלה בשנת 2020, בהצטיידות.

בצלאל סמוטריץ': זה נותן בהחלט מרווח נשימה שנותן לנו אפשרות בדיונים שלכם פה, בכנסת, ובמקביל שלנו בממשלה – ואני מקווה שנצליח להתכנס פה להסכמות, נטפל בזה בצורה יותר רחבה.

בצלאל סמוטריץ': עניתי גם לחבר הכנסת יעקב אשר שהתהליך שלו מתקדם.

בצלאל סמוטריץ': מה שיש לנו כרגע פה זה שתי פניות שרובן המוחלט זה סובסידיה של תחבורה ציבורית.

בצלאל סמוטריץ': בפנייה הראשונה יש 541 מיליון, אנחנו דיברנו בדיון הקודם על ההעלאה של שכר הנהגים, על ההשתלמויות, על התוספת התייקרויות ותוספות שירות, ועדכנתי אתכם כבר בדיון הקודם, וברוך ה' הפנייה הזו גם תעלה עכשיו להצבעה, שאגף התקציבים חתם על פנייה נוספת של 660-650 מיליון וזה מה שפתר את המשבר שדובר עליו בשבוע שעבר.

בצלאל סמוטריץ': החשב הכללי כבר חתם ביום חמישי שעבר, בזכות ההצבעה שלכם בעד, ובזכות ההנחה שהפניות האלה גם יאושרו היום, חתם על אותם 125 מיליון ש- - - לחברות המפעילות.

בצלאל סמוטריץ': אני אומר לכם שעדיין חסר לנו עד סוף השנה 380 מיליון שקלים.

בצלאל סמוטריץ': אנחנו בשיח עם אגף תקציבים.

בצלאל סמוטריץ': להערכתם הם יוכלו סדר גודל של 230 למצוא, ועוד 100 אנחנו נצטרך להתמודד בתוך המשרד, אבל נתמודד עם זה.

בצלאל סמוטריץ': עד סוף שנה התחבורה הציבורית תקבל את כל מה שמגיע לה כדי שהמפעילים יוכלו לשלם את המשכורות ואת הדלק, לתת את השירות לאזרחים, וכמובן לעמוד בהתחייבויות שלהם.

בצלאל סמוטריץ': כולכם יודעים – אנחנו מול אירוע מאוד מאוד מאתגר, כשייבנה תקציב צל ב-2020 בהנחה שעדיין לא יהיה לנו תקציב.

בצלאל סמוטריץ': בתוך הפנייה הזאת יש עוד 295 מיליון שקלים - - -

מה יקרה עם קווים חדשים שאמורים לפעול?

בצלאל סמוטריץ': אז הנה, הנה דוגמה.

בצלאל סמוטריץ': עוד לפני 2020.

בצלאל סמוטריץ': הנה בעיה, ואני מניח אותה לפתחכם: אנחנו מסוכמים עם אגף תקציבים על תוספת של 180 מיליון שקלים לתוספות שירות כבר השנה.

בצלאל סמוטריץ': לא מעט מהפניות שקיבלנו מהציבור בין היתר דרך חברי כנסת נמצאות שם.

בצלאל סמוטריץ': החשב הכללי כרגע לא מאפשר לנו להפעיל את המכרזים ל-180 מיליון שקלים האלה בשל אותה הנחייה כללית שהוא אוסר להיכנס להתחייבויות שהתשלום עליהן במזומן יהיה ב-2020.

בצלאל סמוטריץ': זה אירוע שלהערכתנו ייפתר כשכל הממשלה תתכנס להבנה איך הולך להיראות תקציב 2020, ויתחילו לשחרר התחייבויות.

בצלאל סמוטריץ': אני מקווה שגם זה ייפתר.

בצלאל סמוטריץ': זה ביקושים שקיימים אמיתית, אנחנו מכירים אותם, יש תוכנית עם סדרי עדיפויות לאן הולכים ה-180 מיליון שקלים האלה.

בצלאל סמוטריץ': אגף תקציבים מבחינתו נתן את האוקיי, והחשב הכללי כרגע לא מאפשר לחשב שלנו – אני לא בא אליו בטענות, אני מבין גם את האחריות שלו, ואנחנו בסוף מנסים לאזן כאן.

בצלאל סמוטריץ': אז זו דוגמה להרבה מאוד פניות.

בצלאל סמוטריץ': אנחנו כן מנסים במסגרת הקיים, בעיקר לטייב, אנחנו עושים עכשיו עבודת טיוב גדולה על קווים ריקים ומנסים לטייב את המשאב הקיים, אבל תוספות כרגע – אנחנו באירוע מוגבל.

- - - שכונות חדשות, כמו שבלוד דיברנו - - -שכונות חדשות, אנשים באים לגור.

בצלאל סמוטריץ': אמרתי לך.

בצלאל סמוטריץ': זה 180 שקלים שסוכמו, נדמה לי שהיושב-ראש אמר שהוא הולך לזמן לכך את החשב הכללי כדי להבין את ההנחיה הזו שעוצרים הכל ומה המשמעויות שלה.

בצלאל סמוטריץ': אגב, אני מוכן להיות גם בדיון הזה, אני מוכן לבוא לפה כמה שצריך כי אני חושב שיש כאן אירוע אמיתי.

בצלאל סמוטריץ': אגב, הדילמה היא דילמה אמיתית.

בצלאל סמוטריץ': 180 מיליון שקלים – אתם מכירים את הפניות, 180 מיליון שכבר סוכמו.

בצלאל סמוטריץ': אנחנו קיבלנו את זה, עשינו סקרי ביקושים, בדקנו, החלפנו את כל התהליכים הפרוצדוראליים, תיקפנו ברשות לתחבורה ציבורית של הצורך, סיכמנו מול אגף תקציבים ולא מאושר לנו כרגע להפעלה בגלל האירוע הגדול שאנחנו מקווים שייפתר, בעזרת ה'.

בצלאל סמוטריץ': אני חוזר רגע לפנייה שלפנינו.

בצלאל סמוטריץ': יש כאן 295 מיליון שקלים כבישים תומכי נמלים – פה אתם מכירים, הרפורמה הגדולה בנמלים, בעזרת ה' ב- 20-21 נפתחים שני נמלים חדשים, פותחים את העולם הזה לתחרות שלמה.

בצלאל סמוטריץ': פה, גם, תודה רבה להמון המון שותפים – מהשר הקודם שהוביל את המהלך הזה באומץ גדול עם משרד האוצר, עם ההסתדרות, עם חברות הנמלים והעובדים, באמת, עושים כאן עבודה יוצאת מן הכלל.

בצלאל סמוטריץ': בסוף הנמלים האלה נכנסים לעבודה.

בצלאל סמוטריץ': אם לא תהיה תשתית כבישים שתוכננה כבר ותוקצבה כבר ותבוצע, ואז הנמל החדש יפקוק את חיפה כיוון שהוא ייסע לא במסגרת מערכת כבישים אלא דרך חיפה, ונמל הדרום באשדוד יפקוק את אשדוד ואת כביש 6 וכו'.

בצלאל סמוטריץ': אז יש כבר תוכניות, יש תקציב, יש כאן 295 מיליון בתוך הדברים האלה, ועוד.

בצלאל סמוטריץ': כביש 90 – ביצענו כבר.

בצלאל סמוטריץ': אני מדגיש שבפנייה הזו אנחנו מדברים על העברות מזומן, הכל העברות שבוצעו.

בצלאל סמוטריץ': אז כביש 90 הוא כביש דמים.

בצלאל סמוטריץ': אנחנו מבצעים אותו במקטעים.

בצלאל סמוטריץ': אגב, צריך לבצע יותר, אפרופו סגירת שדה דב ומצב התעופה לאילת.

בצלאל סמוטריץ': אבל ביצענו כבר את המקטע הדרומי.

קריאה: גם נבטים, אדוני.

בצלאל סמוטריץ': אתה יודע מצוין שיש לי יום שלם, סדנת דיונים ב-6 לחודש אצלי בכל הנושא המשלים.

בצלאל סמוטריץ': מהבוקר עד הלילה יישבו על חלופות.

בצלאל סמוטריץ': נקווה שהפעם – היית אצלי בעניין, ראש הממשלה מעורב.

בצלאל סמוטריץ': אז יש כאן גם את התקציב של הכבישים האלה.

בצלאל סמוטריץ': דבר שאני מבקש מהחברים – אני פה לענות לכל שאלה.

בצלאל סמוטריץ': לצערי לא נתנו לאנשי המקצוע פה במשרד להיכנס.

משה גפני: לא שלא נתנו.

משה גפני: יש פה בעיה.

משה גפני: מה זה שתי הפניות?

בצלאל סמוטריץ': יש פנייה עכשיו של 1.4 ויש עוד פנייה של 662 - - -

קריאה: - - - לא על סדר היום.

אורלי לוי אבקסיס: בקיצור, יותר מ-2 מיליארד שקל.

קריאות: - - -

משה גפני: על מה אתה מדבר?

בצלאל סמוטריץ': יש עוד פנייה של 662 מיליון שקלים סובסידיה.

בצלאל סמוטריץ': זה לא על סדר היום.

קריאות: - - -

בצלאל סמוטריץ': אני אבוא שוב, אני אבוא שוב.

אורלי לוי אבקסיס: אז אנחנו מדברים על 2 מיליארד ו-600 בסך הכל, העברה למשרד התחבורה?

בצלאל סמוטריץ': לא.

בצלאל סמוטריץ': עכשיו 1.4.

אורלי לוי אבקסיס: בשבוע שעבר העברנו 600.

בצלאל סמוטריץ': לא.

בצלאל סמוטריץ': בשבוע שעבר העברנו 1.4.

קריאה: אפילו יותר.

קריאה: כמעט 2.

אורלי לוי אבקסיס: - - -

בצלאל סמוטריץ': מדינת ישראל משקיעה בתחבורה הציבורית, בחיבור הפריפריה למרכז.

משה גפני: רבותיי, מי שמבקש להתייחס לדבר הזה אני כמובן אאפשר.

משה גפני: אני רק רוצה לומר לא ממין הדיון – אבל השר פה, ואנחנו מדברים גם על רשויות מקומיות וגם על משרד התחבורה.

משה גפני: אני רוצה להגיד לך, אדוני השר – מדינת ישראל מאבדת את ציביונה כמדינה יהודית.

משה גפני: המציאות הזו שבה שבת הופך להיות חול, ומה שהיה סטטוס קוו מאז ימי בן גוריון, מאז הקמת המדינה הופך להיות דבר נורא, נורא.

משה גפני: אנחנו לא נהיה מדינה יהודית.

משה גפני: המשמעות של העניין הוא אסון בסדר גודל לאומי.

משה גפני: אני אומר לך, אדוני השר, זה במשמרת שלך.

משה גפני: אתה השר.

משה גפני: אני רק אומר לך.

משה גפני: זה דבר נורא.

משה גפני: יש יהודים בארץ בכל המקומות שבוכים - - -

יאיר רביבו: וטיסות בשבת זה בסדר?

משה גפני: עזוב את ה - - - שבוכים על מה שקורה.

יאיר רביבו: - - -

משה גפני: עם כל הכבוד, אדוני ראש העיר.

משה גפני: מי שביקש שאל על לא תטוס בשבת היינו אנחנו.

משה גפני: וביקשנו את זה מהליכוד.

יאיר רביבו: פעם הם היו מערבים סאן דור.

יאיר רביבו: - - -

משה גפני: - - -לא להעלות את זה?

משה גפני: אז העליתי, אני מייצג אותך בזה.

משה גפני: מי ייצג אותך?

בצלאל סמוטריץ': אני מבקש להשיב, ברשותך.

בצלאל סמוטריץ': ראשית, ואני רוצה לומר את זה בצורה ברורה: אני כואב מאוד את הפגיעה הזו בסטטוס קוו, את העובדה שיש מי שמנצל את עונת הדמדומים של הממשלה ומנצל פרצה בחוק, וכאן צריך להבין: תחבורה ציבורית מוגדרת היום בחוק ובתקנות על בסיס פרמטר אחד בלבד, והוא פרמטר התשלום.

בצלאל סמוטריץ': Once הנוסע משלם או בעלייה לאוטובוס – או בג"צ קבע, שגם בכל מיני קומבינות כאלה של עמותות, זה מוגדר בתחבורה הציבורית, זה דורש רישיון של שר התחבורה וברור שרישיון כזה לא יינתן ממני.

בצלאל סמוטריץ': באו העיריות והתחכמו – אמרו: אנחנו נממן את זה מתקציבנו, לא נגבה כסף מהמשתמשים.

משה גפני: לא, לא כל העיריות.

בצלאל סמוטריץ': כל העיריות.

משה גפני: לא כל העיריות.

בצלאל סמוטריץ': כל המיזם עכשיו מבוסס על זה שאין תשלום.

בצלאל סמוטריץ': Once יש תשלום – עבדך הנאמן יכול וחייב על פי חוק – אין לי שיקול דעת – לאסור את זה, מבלי שנתן לדבר הזה רישיון.

בצלאל סמוטריץ': החוק מגדיר שלא יינתן רישיון אלא במקרים מאוד חריגים.

ינון אזולאי: החוק מגדיר את העצירה בתחנות ו - - - ? - - -

בצלאל סמוטריץ': תן לי רגע לענות לך.

בצלאל סמוטריץ': אני עונה לך.

בצלאל סמוטריץ': מכיוון שכרגע מדובר על רשויות שמשלמות מכספן ולא גובות כסף זה מוגדר "היסעים", כפוף לרגולציה אחרת, ולא מוגדר כתחבורה ציבורית ולכן אני לא יכול לעצור את זה באופן ישיר.

בצלאל סמוטריץ': אני לא יכול להגיד: חברים – אם צריכים רישיון, אני לא יכול לתת על פי החוק את הרישיון, ולכן תחדלו.

בצלאל סמוטריץ': יש בהחלט אמצעים עקיפים - - -

ניצן הורוביץ: אתה יכול לתת.

ניצן הורוביץ: אתה לא רוצה.

בצלאל סמוטריץ': לא.

בצלאל סמוטריץ': אני גם לא יכול.

ניצן הורוביץ: זה מוגדר בסמכותך.

בצלאל סמוטריץ': חבר הכנסת הורוביץ, אני גם לא יכול, מכיוון שהחוק קובע - - -

מיטל להבי: אתה יכול כי התקנות מאפשרות לך לתת תחבורה לבתי חולים ולמיעוטים.

בצלאל סמוטריץ': החוק קובע שלא יינתן.

חיים ביבס: אדוני השר, בוא נתמקד בבעיות האמיתיות, בלאו הכי זה לא קורה - - - בואו נתמקד בזה היום שהמדינה עומדת, אין תקציבים למענקי איזון - - -אתם מדברים אתי על משהו שיקרה.

בצלאל סמוטריץ': לא, זה קורה.

בצלאל סמוטריץ': זה קורה.

בצלאל סמוטריץ': בעוד שבועיים.

בצלאל סמוטריץ': אדוני ראש העיר, זה יקרה בעוד שבועיים, ואתה כיושב-ראש השלטון המקומי היה ראוי שתיתן בראש לראשי רשויות שעושים דין לעצמם, עושים שבת לעצמם, והם כמו נבלים שרשות התורה, צריך לומר את זה.

קריאות: - - -

משה גפני: ביבס, עם כל הכבוד, אנחנו צריכים להעביר את הכסף.

חיים ביבס: זו ועדת כספים.

משה גפני: עם כל הכבוד, בסדר.

משה גפני: נו, מה אתה רוצה?

משה גפני: אנחנו עוסקים גם בבריאות, אנחנו עוסקים גם בעבודה ורווחה, אנחנו עוסקים גם בשיכון.

חיים ביבס: - - - אני אומר לך, כל ראשי הרשויות באו מכל הארץ.

חיים ביבס: תרצה לקיים דיון על נושא השבת - - -

משה גפני: לא.

משה גפני: לא ביקשתי.

חיים ביבס: על - - -בשבת של חלק מהרשויות, אזמין אותך באהבה גדולה.

משה גפני: לא ביקשתי.

משה גפני: השר פה, תן לו להשיב, אנחנו ממשיכים הלאה.

בצלאל סמוטריץ': כאני מבקש לומר עוד שני משפטים, וכך גם השבנו לעתירה שהיתה לבית המשפט המחוזי סביב הפעלת התחבורה הציבורית ברמת גן.

בצלאל סמוטריץ': תראו, יש כאן פרצה בחוק.

בצלאל סמוטריץ': הרי ברור שלא זו היתה כוונת המחוקק- - -

משה גפני: לא להפריע.

בצלאל סמוטריץ': זה נראה כמו ברווז, זה הולך כמו ברווז ומריח כמו ברווז.

בצלאל סמוטריץ': הרי בסוף מדובר על תחבורה ציבורית.

בצלאל סמוטריץ': ברגע שמדובר על קו סדור שעוצר בתחנות קבועות ומשרת אנשים, ציבור לא מסוים – זו ההגדרה של תחבורה ציבורית, ומדינת ישראל רצתה שהיא תהיה מפוקחת ובין היתר קבעה סטטוס קוו.

בצלאל סמוטריץ': אני אין לי אלא לכאוב על זה שמה שהיה ברור ומובן וחשוב למייסדי מדינת היהודים – דתיים וחילוניים כאחד, או חילוניים בעיקר, שקבעו את הציביון של המדינה הזאת והבינו שהשבת היא חשובה – וכן, בעבור ערכים חשובים משלמים מחיר.

בצלאל סמוטריץ': מוכנים להקריב ולהשקיע ולשלם בנוחות עבור ערך שהוא חשוב.

בצלאל סמוטריץ': אז אם השבת היא לא חשובה – לא משקיעים, ואם היא חשובה – והיא חשובה, יהודית, זהתית וציביונית, והיא גם חשובה חברתית.

בצלאל סמוטריץ': היא חשובה מאוד חברתית - - -

חיים ביבס: תטפלו בתחבורה הציבורית הכושלת בימי חול, לא בשבת.

משה גפני: תן לו לסיים.

משה גפני: ראש עיריית מודיעין, בכל הכבוד - - -

חיים ביבס: מדברים אתי - - -

משה גפני: אבל על זה התכנסנו.

קריאות: - - -

משה גפני: אני באופן זמני יושב-ראש הוועדה.

משה גפני: אמר לי בשעתו חיים קורפו המנוח כשבאתי לכנסת.

משה גפני: הוא אמר לי – יושב-ראש ועדה בכנסת הוא יותר מאפיפיור.

משה גפני: האפיפיור תלוי בקרדינאלים, בחשמנים.

משה גפני: יושב-ראש ועדה בכנסת יכול להגיד מה שהוא רוצה.

משה גפני: אני אמרתי את זה, זה נושא ציבורי מהמדרגה הראשונה ואחרי זה מייד אנחנו הולכים לדון בנושא של התחבורה ביום חול.

קרן ברק: אבל זה נושא טעון, זה לא נושא קטן.

בצלאל סמוטריץ': תן לי משפט אחרון.

בצלאל סמוטריץ': אמרתי שיש פה לאקונה בחוק ושמנצלים אותה לצערי הרב כרגע למחטף.

בצלאל סמוטריץ': לכן אין לי יכולת למנוע את זה כרגע באופן ישיר.

בצלאל סמוטריץ': אני כן חושב שלכולנו ביחד יש יכולת להפעיל לחץ על ראשי הרשויות הרלבנטיות ולמנוע מהם את הפגיעה הקשה הזו בסטטוס קוו.

אגב, זו סמכות של משרד הפנים - - -

בצלאל סמוטריץ': נכון.

בצלאל סמוטריץ': וגם לך כיושב-ראש ועדת הכספים יש כלי לחץ.

בצלאל סמוטריץ': אני חושב שאנחנו ביחד צריכים להגדיר.

בצלאל סמוטריץ': יש מחיר.

בצלאל סמוטריץ': מי שעושה צעדים חד צדדיים פוגע בסטטוס קוו, פוגע בזהות היהודית של המדינה – יש לזה מחיר.

בצלאל סמוטריץ': בקשתי שהפנייה תאושר.

אורלי לוי אבקסיס: חברים, אדוני יושב-ראש הוועדה, אני פונה אליך כמי שאמור להכתיב את כלליה משחק בין הוועדה הזו לבין האוצר.

אורלי לוי אבקסיס: היה וגם היום תגידו – תגידו: בלית ברירה אנחנו נאלצים להעביר את מה שמביאים לנו כמקשה אחת, אנחנו חוטאים גם לעתיד לבוא, כי הם ימשיכו בנוהל הזה.

אורלי לוי אבקסיס: מה קורה עכשיו בשלטון המוניציפלי, בשלטון המקומי?

אורלי לוי אבקסיס: יושבים פה ראשי ערים שבשבילם מענקי האיזון זה כמו אוויר לנשימה.

אורלי לוי אבקסיס: הם לא יכולים לתת את השירותים הבסיסיים ביותר לאזרחים שלהם בגלל אי היכולת שלהם לגבות מסים כדי לקיים את מה שהם מחויבים על פי חוק, את הבסיס.

אורלי לוי אבקסיס: בגלל זה קוראים לזה "מענקי איזון" – בין ההכנסות ובין ההוצאות.

אורלי לוי אבקסיס: מה עושים לנו באוצר?

אורלי לוי אבקסיס: שמים לנו אותם שבויים בתוך תקנה אחת שבאה ואומרת: אתם רוצים להעביר עכשיו את הכסף לרשויות המקומיות?

אורלי לוי אבקסיס: בבקשה, בואו תפגעו בחולים של המערכת, וכשאני אומרת "החולים של המערכת" אני מכפיפה לזה גם את משרד הבריאות וגם את משרד הרווחה.

אורלי לוי אבקסיס: תראו איזה פלא – באותה בקשה אנחנו נמצאים היום באבסורד בלתי נתפס שלפני רגע דנו על לחפש 40 מיליון שקלים למערכת הבריאות כדי להתמודד רק עם החורף, שלא לדבר על כל שאר הדברים.

אורלי לוי אבקסיס: במקביל אנחנו נדרשים לקצץ באותה הצבעה – זו בחירתה של סופי.

אורלי לוי אבקסיס: ברגע שנאשר יחד עם הרשויות המקומיות את מה שהם צריכים אנחנו באותה מידה, באותה הצבעה שהיא הצבעה אחת, מקצצים במשרד הבריאות והרווחה 276 מיליון שקלים לא בקיצוץ רחבי, ברזרבות שאין אותן למשרד הרווחה והבריאות, ומי כמונו יודעים.

אורלי לוי אבקסיס: חוץ מכך אנחנו מדברים על 4 קיצוצים שמתוכם 175 מיליון שקלים מרווחה, ועוד 291 מיליון שקלים בבריאות.

מיקי לוי: אני מדבר דווקא לראשי הערים – אתם אמורים לקבל סדר גודל היום, ביום רביעי, על מה שמגיע לכם כמענקי איזון, מענק הבירה, סדר גודל של 250 מיליון שקל ומענק הבירה, יחד עם מענק הבירה זה מתקרב כמעט למיליארד שקל, פלוס מינוס.

קריאה: מענק הבירה – תשים אותו בצד.

קריאה: הוא לא שייך לנו.

מיקי לוי: אבל זה כרוך.

מיקי לוי: זה יחד עם מענקי האיזון.

מיקי לוי: היום אתם אמורים לקבל כ-200 מיליון שקלים.

מיקי לוי: כשאני הולך לטבלת הקיצוצים, אדוני, אז ככה: כדי לתת להם מקצצים ממשדר הפנים.

מיקי לוי: הקיצוץ הראשון – 0.6, 95 מיליון שקלים, ו-522.

מיקי לוי: סעיף 24 זה משרד הבריאות, אני עוזב אותו כרגע, נגיד למה שאורלי אמרה.

מיקי לוי: סעיף 18 – רשויות מקומיות, מקצצים עוד 10 מיליון שקלים.

מיקי לוי: ואם אני ממשיך הלאה – פיתוח תחבורה, עוד 22 מיליון שקלים.

מיקי לוי: יד ימין מורידה, יד ימין מוסיפה.

מיקי לוי: טירוף מערכות.

מיקי לוי: ואני יכול להמשיך הלאה.

מיקי לוי: למרות מה שהשר אמר, ואני מכבד את השר – לגבי רכש גומלין – אם אנחנו נאשר את ה-1.6 עם כל הצער, אני אשמוט את הקרקע שעליה אנחנו אומרים עם רכש גומלין.

מיקי לוי: אדוני יודע, רכש גומלין זה לא רק אוטובוסים.

בצלאל סמוטריץ': מה הקשר בין הפנייה הזו לרכש גומלין?

בצלאל סמוטריץ': אין קשר.

מיקי לוי: תן לי עוד דקה.

מיקי לוי: אני אסביר.

מיקי לוי: אוטובוסים זה חלק קטן.

מיקי לוי: אנחנו נציל אותם עכשיו?

מיקי לוי: בעוד שנה וחצי לא תהיה להם עבודה, הם יבואו עוד הפעם לכאן, כי זו רק מנה ראשונה.

מיקי לוי: כשנותנים לסינים, וזה בסדר, לשכור בחפירת המנהרה בין תל אביב לירושלים, וזה מיליארדים, ולעשות את קו הרכבת בין תל אביב לרעננה וזה מיליארדים, ואנחנו לא מתנים את זה ברכש גומלין, מדינת ישראל תשלם על זה ביוקר.

מיקי לוי: מעל 25%.

מיקי לוי: כי רכש הגומלין זה לא רק שהם צריכים לקנות כאן משהו שלפעמים איננו.

מיקי לוי: זה להכשיר נגיד מהנדסים – סתם דוגמה, לקחו הנדסאים אתיופים, הכשירו אותם להיות מהנדסים כדי לתחזק את הרכבת החשמלית בין ירושלים לתל אביב.

מיקי לוי: הכסף חזר לחברה במדינת ישראל.

מיקי לוי: האוצר בגיבוי אגף התקציבים – כל נושא המכרזים שהוא בחוק, בחוק – שומט את הקרקע מתחת לרגליה של המדינה.

מיקי לוי: אולי יוזיל עכשיו, בעתיד מדינת ישראל תשלם ביוקר רב.

מיקי לוי: לכן אדוני, אני לא יודע אם אני עושה עכשיו רביזיה אם אתה מצביע, אנחנו, הוועדה הזו ועם כל הצער שכרכו עוד הפעם את הרשויות המקומיות בנושאים שהן לא שייכות אליהן בכלל, ואני מבין אותם, ושמעתי אות היום בבוקר ברדיו זועקים הצילו – ומחר אנחנו אמורים להעביר להם עוד תקציבים כמענקי איזון.

מיקי לוי: למה מרדכי צריך להיות קשור – סליחה, אדוני המנכ"ל – לנושא התחבורה?

מיקי לוי: למה?

מיקי לוי: התחננתי לפני חודש: תבקשו מהאוצר להפריד, להפריד את העניינים האלה.

מיקי לוי: אני בוגר שם, אני מכיר את התרגילים.

מיקי לוי: אבל הפעם אני מפה.

משה גפני: תודה רבה.

משה גפני: אדוני המנכ"ל, רק שלא תהיה טעות בעניין הזה – הנושא הזה של רכש גומלין נדחה לגמרי.

משה גפני: זה נכון, אם היינו עוצרים את המדינה – היא נעצרה בין כה וכה, אבל - - - סגן שר האוצר.

משה גפני: אני ישבתי שם וצרחתי במלוא גרוני, צרחתי במלוא גרוני.

אורלי לוי אבקסיס: אז מה הועילו חכמים בתקנתם?

משה גפני: מיקי, אתה היית סגן שר אוצר מעולה.

משה גפני: צרחתי – למה אתם מביאים פה העברות שחלק אני תומך וחלק אני מתנגד?

משה גפני: זו לא המצאה בתקופה הזו, זו המצאה כל הזמן.

משה גפני: אני אומר: אם יהיה מצב שבו יהיה מצב שבו נוכל שנינו להתמודד עם זה, צריך להפריד בין הדברים.

משה גפני: דרך אגב, יושבת פה היועצת המשפטית.

משה גפני: כשעשינו את הנוהל אחד הדברים שדרשנו מאגף התקציבים זה להפריד את הדברים שאין קשר ביניהם.

משה גפני: הם עמדו על רגליהם האחוריות.

משה גפני: אז העברנו את הנוהל שלפחות שומר את הנושא של העברות כמו שצריך, אבל זה לא דבר חדש.

אורלי לוי אבקסיס: אולי לעת הזו נולדת – יש לך אפשרות לשנות.

אורלי לוי אבקסיס: בידך הדבר.

מרדכי כהן: מכיוון שאמרת את הדברים על ההפרדה – אני לא חושב שמישהו חולק.

מרדכי כהן: תכף ידבר טמקין על זה שזה לא נכון ולא ראוי, אבל אני לא רוצה לדבר על הפרדה אלא על השלכות – כי מה המשמעות של מה שאמרתם, אורלי ומיקי?

מרדכי כהן: זה עיכוב בלוחות זמנים מטורף, אם מישהו חושב שאפשר לעשות עכשיו בעת הזו הפרדה.

מרדכי כהן: אני רוצה לתת בשר לכותרות, לשלוש הפניות של משרד הפנים.

מרדכי כהן: תקציבי הרשויות המקומיות.

מיקי לוי: ותגיד גם למה מקזזים ממך.

מרדכי כהן: על איזו רשויות אנחנו מדברים?

מרדכי כהן: בוסתן אל מארג', ראמה, אלפי מנשה, לאקיה, דלית אל כרמל, קרית ים, ג'יסר א זרקא, עוספיא – אתם רוצים שאני אמשיך?

מרדכי כהן: בדואים.

מרדכי כהן: החלטת ממשלה.

מרדכי כהן: הממשלה קיבלה החלטה – רהט, חורה, תל שבע, 30 מיליון שקל.

מרדכי כהן: עוטף עזה.

מרדכי כהן: אתם רוצים שאנחנו נאמר לעוטף עזה, לשדות נגב ושדרות שאין את התקציב של החלטת ממשלה?

מרדכי כהן: רשויות בהמראה.

מרדכי כהן: אתם זעקתם, אתם אמרתם – משרד הפנים עיוור, שאני מתעסק רק בחשבים מלווים והבראה.

מרדכי כהן: מתי תעשו את הצעד המתקדם של לחלץ את הרשויות האלה מהבור?

מרדכי כהן: גיבשנו תכנית עם קריטריונים, רשויות מקומיות מחכות לתקציב, לאותן ועדות השקעות: אבו סנאן, אופקים, אלעד, בית שמש, בית"ר עלית, ג'לג'וליה, טירה – הכל שקוף, הכל קריטריונאלי.

מרדכי כהן: אתם נלחמתם כדי שזה יהיה בצורה הזאת.

מרדכי כהן: רגע לפני סוף שנה, לא מספיק שרוני חזקיהו מוציא לנו הנחיות חשב, שום דבר לא זז ב-19.

מרדכי כהן: שאול מרידור מוציא לנו הנחיות שאין, עודפים מ-18, ה-20% שנותרו לא יועברו.

מרדכי כהן: לשמחתנו קיבלנו בשורה הבוקר ש 50% מזה כן יעבור.

מרדכי כהן: אז עכשיו לתקוע מערכת שלמה, 1.1 מיליארד שקל?

מרדכי כהן: מה אתם רוצים, רשויות מקומיות בלי שכר?

מרדכי כהן: רוצים לחזור לכאוס שהיה ב-2004-2003?

מרדכי כהן: זה הרי מטורף.

מרדכי כהן: תנהלו את המאבק על ההפרדה כמו שהרב גפני אמר, אבל לא עכשיו, לא בעת הזאת.

אורלי לוי אבקסיס: אבל כל פעם זה מגיע אותו הדבר.

קריאות: - - -

אורלי לוי אבקסיס: אנחנו נלחמנו אתכם ונמשיך להילחם - - -.

אורלי לוי אבקסיס: בזה אתה תסכים אתי.

ניצן הורוביץ: אדוני, שר התחבורה.

ניצן הורוביץ: שמע, אני התפלאתי על מה שאתה אמרת.

ניצן הורוביץ: אומרים עליך שאתה נוהג בהיגיון, פועל בהחלטות שקולות.

ניצן הורוביץ: בנושא קווי השבת על מי שצריך ללחוץ זה על הרשויות שטרם הצטרפו למיזם המבורך.

קריאות: נו, באמת.

קריאה: הוא צודק.

ניצן הורוביץ: אני אפילו מסתמך, אדוני השר, על דברים שאתם כותבים כאן בבקשה לשינויי תקציב.

ניצן הורוביץ: למשל, בנושא הפיילוט על שירות גמיש בגוש דן.

ניצן הורוביץ: אתה אומר – מה המטרה?

ניצן הורוביץ: לעודד מעבר מרכב פרטי לתחבורה ציבורית וצמצום הגודש.

ניצן הורוביץ: איך אנשים יעזבו את הרכב הפרטי אם ביום החופשי שלהם כל סוף שבוע אין להם תחבורה ציבורית?

ניצן הורוביץ: לכן, אם אתה, וזאת המדיניות ואני מברך עליה – רוצה להוריד גודש בכבישים ופקקים וזיהום ותאונות, אתה צריך לעשות פה תחבורה ציבורית נורמלית, ולא יכולה להיות תחבורה ציבורית נורמלית אם היא מושבתת כל סוף שבוע.

ניצן הורוביץ: אין כזאת חיה בעולם.

משה גפני: הוא מדבר על יום חול עכשיו.

ניצן הורוביץ: ולכן, מה שעושים בהרצליה, ברמת גן, בקרית אונו, ברמת השרון ותל אביב הוא דבר מבורך שצריך לקרות בכל הארץ.

משה גפני: לא נכון, אבל הלאה.

אלכס קושניר: כבוד השר, אני רוצה לצטט אותך.

אלכס קושניר: אתה אמרת שאתה מתפלא שאנשים עושים שבת לעצמם.

אלכס קושניר: ככה זה אמור להיות.

אלכס קושניר: במדינה דמוקרטית אתה אמור לאפשר את חופש הפרט.

משה גפני: ומה זה מדינה יהודית?

משה גפני: מה זה מדינה יהודית?

קריאות: - - -

אלכס קושניר: ויותר חמור מזה – אתה אמרת שליושב-ראש ועדה יש כלים נוספים, ובעצם הצעת במילים אחרות לכרות הבנה כזו או אחרת בשביל הסטטוס קוו.

משה גפני: הוא לא אמר את זה.

משה גפני: הוא לא אמר את זה.

אלכס קושניר: אני אגיד לך יותר מזה.

אלכס קושניר: לגבי הסטטוס קוו, כשדחפתם את חוק סגירת המרכולים בשבת לא דאגתם לסטטוס קוו.

אלכס קושניר: אז לכיוון הזה כן אפשר לשנות ולכיוון הזה אסור לשנות.

אלכס קושניר: אז אני אומר לך - - -

בצלאל סמוטריץ': אתה ממש טועה.

בצלאל סמוטריץ': חוק המרכולים שומר סטטוס קוו שנפרץ על ידי בג"צ.

חיים ביבס: לא נכון.

חיים ביבס: אתה לא מכיר את העובדות.

בצלאל סמוטריץ': ודאי שכן.

בצלאל סמוטריץ': אני מכיר מצוין.

בצלאל סמוטריץ': היתה סמכות לשר הפנים לא לאשר חוקי עזר – בא בג"צ וקבע - - -

חיים ביבס: ממש לא.

חיים ביבס: היום שהסטטוס קוו הופר זה ביום שמישהו החליט בצורה פוליטית להכניס את הידיים שלו לתוך השטות הזו, ומאותו הרגע הכל הופר.

חיים ביבס: זו הטעות הכי גדולה.

בצלאל סמוטריץ': חיים, זה לא נכון.

חיים ביבס: אדוני השר, אתה יודע – אני מאוד אוהב אותך, מכבד אותך.

חיים ביבס: מהיום שהכניסו את הידיים פנימה – עשו נזק.

משה גפני: מה עם יום חול?

משה גפני: עם הכסף?

אלכס קושניר: משפט אחרון.

אלכס קושניר: אז במקום לאפשר לאנשים את חופש הבחירה אתה מונע מאנשים את חופש התנועה, כי הפקקים - - -

חיים ביבס: חבר'ה, אבל הדיון הוא לא זה.

חיים ביבס: עשו לכם תרגיל יפה.

חיים ביבס: הדיון הוא כספים, רבותיי.

חיים ביבס: יש פה שלטון מקומי שחסרים לו מיליארדים ומתעסקים פה בשטויות.

משה גפני: די כבר.

משה גפני: זה נכון מה שאתה אומר לגבי חופש התנועה וחופש הבחירה – והכל בסדר גמור.

משה גפני: השאלה רק באיזו שנה זה בגלל שבישראל ביתנו היו שנים שדווקא היו אתנו.

משה גפני: עכשיו זה השתנה, חופש התנועה.

משה גפני: זה בסדר.

אורית פרקש הכהן: אני הולכת להפתיע אותך.

אורית פרקש הכהן: אתה יודע שבאופן עקבי אני זו שהעליתי את הדרישה לזה שיטריח את עצמו שר האוצר או ראש אגף תקציבים ויספר לנו באיזו תמונת עולם תקציבית אנחנו נמצאים כשאנחנו מאשרים בשבועיים האחרונים 11 מיליארד שקלים העברות.

אורית פרקש הכהן: אבל ספציפית הבקשה הזו – אתה זוכר שכל הזמן הפרדתי בין תקציבים שהתחייבו אליהם, שכבר בעצם זה כספים שסגרו אותם לבין מה שנקרא הרשאות לחיוב שזה בעצם התחייבויות לחיוב.

אורית פרקש הכהן: אז כאן אני רוצה קצת להסתכל על הפנייה הזו 102, 103 לשים לב – להסב את תשומת לב הוועדה שמדובר כאן במיליארד ו-600 שקלים, שמתוכם יחסית סכום זניח של רק 9 מיליון שקלים זה דברים לעתיד.

אורית פרקש הכהן: לכן אני חושב שמבחינת עיקר ותפל צריך לתת לדבר הזה – אתם יודעים שגם תפיסת העולם בכחול לבן היא כזו שצריך לבזר הרבה יותר סמכויות של רשויות מקומיות.

אורית פרקש הכהן: אנחנו גם בכלל מרגישים שמטילים על רשויות מקומיות הרבה מאוד דברים של מדיניות, של ממשלה, אבל מהצד השני לא מגבים אותם תקציבית כמו שצריך, ולכן בעניין הזה אני חושבת שגם, מצד אחד – גם בגלל שבנושא התחבורה מדובר בנושאים שהם ברובם המוחלט דברים שבעצם התחייבו אליהם, ואני לא יודעת מה מצב הבקשה השנייה של ה-600 מיליון, צריך לדבר עליה – אני לא יודעת אם זה אחורה, וגם בנושא הרשויות צריך לקחת את זה לידי ביטוי.

אורית פרקש הכהן: אבל כן מילה אחת, שאני אסיים את שתי הדקות שיש לי לומר על הקיצוץ הרחבי וגם בזה אני מבקשת להיות עקבית: אתה יודע שאנחנו בשבועיים האחרונים, או משבוע שעבר נעביר 11 מיליארד שקלים שבתוכם מקופלים בעצם במצטבר כמעט 4 מיליארד שקלים שהם הרשאות להתחייב שזה אומר שאנחנו מסנדלים את שר האוצר הבא שיגיע, שתהיה לו את האפשרות לקבוע מדיניות תקציבית בתקופה של גירעון.

אורית פרקש הכהן: אנחנו חושבים שקיצוץ רחבי הוא לא מנהיגות כלכלית, הוא פחדנות כלכלית.

אורלי לוי אבקסיס: אבל - - - את מבינה את זה.

אורלי לוי אבקסיס: אני מבקשת הפרדה.

אורלי לוי אבקסיס: הפרדה.

אורלי לוי אבקסיס: זה הכוח שלנו מול משרד האוצר.

אורית פרקש הכהן: כשנגיע לקיצוץ הרחבי היום צריך לוודא שאת הכסף הזה שבאטימות רבה מורידים ממשרד הבריאות – שהרגע שמענו שהוא בקריסה, מקצבאות של הרשות לניצולי שואה, ממשרד החינוך ומכל הדברים החשובים הללו.

אורית פרקש הכהן: שילכו ולפחות יסירו את הדברים האלה, זה לא הרבה כסף.

אנטאנס שחאדה: שאלה לשר התחבורה.

אנטאנס שחאדה: יש בעיר נצרת – שמעתם על הבעיה, מה שנקרא הכיכר הערבית, ויש בין הכפר משהד לכפר כנה גם כיכר חדשה.

אנטאנס שחאדה: הכיכרות האלה עמוסים ופתוחים 7 ימים בשבוע כמעט בכל שעות היום.

אנטאנס שחאדה: האם המשרד מודע לבעיות האלה?

אנטאנס שחאדה: האם יש תוכניות לטפל או שכל ההעברות שאתם מתכננים ואתם עדיין מזניחים את הטיפול בבעיות של כמעט 200 אלף תושבים במטרופולין נצרת שעמוס כל ימות השבוע – יום חול, שבת, שישי – לא חשוב.

איתן גינזבורג: אדוני היושב-ראש, תודה רבה על זכות הדיבור.

איתן גינזבורג: כשאני רואה פה ראשי רשויות זה מטריד, כי זה אומר שהם עזבו את התושבים שלהם כי גזירה הולכת ליפול עליהם.

איתן גינזבורג: והסיפור הגדול הוא שאנחנו צריכים לאפשר, וגם לא צריך להתערב להם בתוך ניהול חיי התושבים ברשויות המקומיות.

איתן גינזבורג: זה נכון בנושא התחבורה הציבורית, זה נכון לשירותים שהמדינה לא מעניקה להם, זה נכון בסיטואציות שבהן באה הממשלה ומנסה לקצץ להן תקציבים נדרשים, תקציבים שבאים לטפל בגזרות ובבעיות יום יומיות של תושבים.

איתן גינזבורג: לפני כמה שנים קיצצו או ביקשו הלוואה מהרשויות המקומיות - -

קריאה: 450 מיליון.

איתן גינזבורג: - - שעד היום לא החזירו להם אותה, את ההלוואה.

חיים ביבס: אנחנו לא רוצים.

חיים ביבס: אנחנו נתנו להם מתנה, למדינה, רק שיעזבו אותנו בשקט.

איתן גינזבורג: ככה רגילים.

איתן גינזבורג: אז אני קורא לך, אדוני היושב-ראש, דבר ראשון – את הכסף שמגיע לרשויות המקומיות לא לקצץ כי זה פוגע בכל אחד מהתושבים.

איתן גינזבורג: להעביר להם אותו.

איתן גינזבורג: זה נכון אבל להפריד סעיפים פה כי זה לא נכון לכרוך סעיף אחד בסעיף אחר.

איתן גינזבורג: צריך לדון בכל סעיף בנפרד ולראות מה נכון להעביר, וצריך לאפשר לראשי הרשויות לעבוד ובעיקר לא להפריע להם.

איתן גינזבורג: לא על ידי חוק המרכולים - - -

מיכאל מלכיאלי: - - -

קריאות: - - -

אורלי פרומן: אדוני היושב-ראש, כבר מספר שבועות אנחנו בדיונים, בסאגה הזו של הנזקים של הקיצוץ הרחבי שלא מבחין בין חשוב ודחוף והכרחי מול תוספות שמנכ"לים או זרים באים ומבקשים.

אורלי פרומן: אז בתוך התקופה הזאת של הקיפאון הפוליטי הזה שאנחנו נמצאים בו יש הרבה נושאים חשובים, ואנחנו רק אחרי דיון חשוב שהיה על חיים ומוות.

אורלי פרומן: אבל צריך להזכיר שבזמן הקיפאון הזה האזרחים בחוץ צריכים להמשיך לחיות, וכשהשלטון המרכזי משותק – אני חוזרת על הדברים שלך כמעט כל ישיבה – כשהשלטון המרכזי משותק צריך לאפשר לשלטון המקומי להמשיך ולתת את השירות לאזרחים שכולנו מחויבים ולא לשתק גם אותו.

אורלי פרומן: לכן אני קוראת לתת לראשי הרשויות להמשיך לבצע מלאכתם.

אורלי פרומן: הם נמצאים שם קרוב לאזרחים, ולא להדביק גם אותם בשיתוק שנמצא בשלטון המרכזי.

אני רוצה לומר שני דברים בתור ראש עיר לשעבר, שבא מתוך הקבוצה הטובה של האנשים הללו.

דבר ראשון – מה שנאמר פה מקודם לגבי הסטטוס קוו וכל הדברים הללו, אני לא רוצה להיכנס לזה, אבל כל אחד יודע וכל ראש עיר פה יודע שכל חוק עזר עירוני שאתה רוצה להעביר – אתה צריך לחכות לאישור של משרד הפנים.

נכון או לא? ביוב, מדרכות, גינות – הכל.

מאז ומעולם – אותו הדבר היה גם בנושא של השבת, של מרכולים.

אותו הדבר, אותו הליך.

מי ששבר את הסטטוס קוו זה לא אנחנו.

נקודה.

חיים ביבס: לא.

חיים ביבס: אתה לא מדייק.

תבדוק אותי.

חיים ביבס: אני לא אגיד חלילה שאתה משקר, אתה לא מדייק.

חיים ביבס: מה לעשות?

תבדוק אותי.

תבדוק אותי.

משה גפני: אני לא מסכים פה לדיאלוג הזה.

משה גפני: באמת, אני יושב פה מהבוקר.

חיים ביבס: אני מסכים עם היושב-ראש, צריך לדבר על כספים.

נאמר פה משהו לא נכון.

כראש עיר אני עומד על זה.

עכשיו, לגבי הדיון הזה אני רק רוצה לומר דבר אחד.

גם לנציגי האוצר שכורכים את הדברים, וגם לנציגים אחרים וגם לחברי הכנסת.

ראשי רשויות נבחנים במידת הניהול שלהם.

אני עכשיו רוצה לשאול שאלה: איך אפשר לנהל רשות מקומית כשאתה מתבסס על תקציב, אתה יודע שאמור להגיע אליך, בודקים אותך על ההתנהלות שלך.

הרי בסוף יישבו ראשי רשויות עוד שנה, יעשו להם ועדה ויבדקו את ההתנהלות האישית שלהם ואולי אפילו חיוב אישי בגלל שלא ניהלו נכון א המשק הכספי, כשהמדינה הזו שצריכה להעביר להם את הדברים, זאת שאישרה להם את התקציב, זאת שאמרה להם מה הם אמורים לקבל ומה לא – תוקעת אותם.

אסור לבקוע את הדברים האלה.

זה מגיע בסופו של דבר.

אני יודע שיש אנשים שדואגים לבריאות ולרווחה.

פה מדובר גם בבריאות וגם ברווחה.

השלטון המקומי זה החיים האישיים של האדם יום יום, ובמיוחד השכבות החלשות, ולא אלה שרוצים דווקא דברים מסוימים.

לכן אני חושב שצריך בדחילו ורחימו להעביר את הדבר הזה כי אחרת רשויות יקרסו אחת אחרי השנייה, אני אומר את זה מניסיון, ואגב, ניסיון של עיר שהמריאה.

ינון אזולאי: אדוני היושב-ראש.

ינון אזולאי: קודם כל לגבי אותם אלה, חברי הכנסת שאומרים – תנו לראשי הערים לפעול איך שהם רוצים בערים שלהם, מאז הפסיקה בעפולה לא שמענו את קולכם – תנו לראש העיר לנהל איך שהוא רוצה.

ינון אזולאי: כשמסתכלים חד צדדי אז מסתכלים - - - תסתכלו בבקשה על הסטטוס קוו שהוא מקביל לכולם, וכדאי לשמור עליו.

אלכס קושניר: אז תבטל את חוק המרכולים.

ינון אזולאי: תשאל את הבוס שלך, הבוס שלך בעצמו - - -

אלכס קושניר: זה להפוך אותנו לאזרחים סוג ב' ומדינת הלכה.

אלכס קושניר: זה לא יקרה.

קריאות: - - -

ינון אזולאי: - - -

קריאות: - - -

משה גפני: אתה לא יכול לנהל את הדיאלוג הזה, אני לא מסכים.

משה גפני: אתה סיימת.

ינון אזולאי: לגבי עצם הפנייה עצמה, נמצאים פה ראשי רשויות כשכל הפנייה עצמה נמצאת ברשויות החלשות.

ינון אזולאי: - - - כל הפניות נגזרות ממקום אחר.

ינון אזולאי: לצערנו, השיטה לא נכונה.

ינון אזולאי: אבל גם צריך להסתכל על אותן ראשי רשויות חלשות, צריך לראות איך לעזור להן כדי שהם ימשיכו להתקיים.

מנסור עבאס: אדוני היושב-ראש, שלוש הערות – ראשונה על מענקי איזון.

מנסור עבאס: כולם מודים שיש אפליה נגד הרשויות המקומיות הערביות.

מנסור עבאס: לפי החלטה 922 הוקמה ועדה משותפת למשרד האוצר ומשרד הפנים לבדיקת הנוסחה לחלוקת מענקי האיזון.

מיקי לוי: זה לא נכון.

מיקי לוי: אני מאוד מצטער, זה ממש לא נכון.

מנסור עבאס: תקשיב טוב.

מנסור עבאס: פה מוצע תיקון מינורי והדברים, מנכ"ל משרד - - -תן לי להשלים את הדברים.

קריאות: - - -

משה גפני: אם תהיינה הערות ולא משנה מאיזה סוג – אני פשוט עוצר את הישיבה.

משה גפני: בלתי אפשרי לנהל ככה ישיבה.

משה גפני: אני אתחיל להוציא אנשים.

משה גפני: אי אפשר ככה.

מנסור עבאס: אדוני היושב-ראש ואדוני המנכ"ל.

מנסור עבאס: הוחלט על הקמת ועדה שעשתה תיקון מינורי בפרמטרים לחלוקת מענקי האיזון.

מנסור עבאס: בינתיים אנחנו עדיין סובלים מאפליה בתחום הזה.

מנסור עבאס: ההמלצות של הוועדה עדיין לא פורסמו.

מנסור עבאס: ראשי הרשויות פנו למנכ"ל משרד הפנים דרך ארגון עדאללה ועדיין לא קיבלו תשובה והדרישה שלהם וגם שלנו – לתקן את הפרמטרים כדי לתת לרשויות המקומיות הערביות מה שמגיע להן.

מיקי לוי: אבל נדמה לי שמנכ"ל משרד הפנים דיבר – רק הזכיר ברשימה שלו שמות של כפרים ויישובים ערביים.

מנסור עבאס: הערה שנייה בקרן לצמצום פערים.

מנסור עבאס: ההיגיון שלה קרן הזאת – היא באה כדי לפצות על כך שהממשלה משלמת כמעט מיליארד שקל לרשויות המקומיות שיש בהן משרדי ממשלה וכו'.

מנסור עבאס: בחברה הערבית אין דבר כזה.

מנסור עבאס: הוקמה קרן כזו.

מנסור עבאס: שר הפנים שם שם קריטריונים ששוב, מפלים את הרשויות המקומיות הערביות.

מנסור עבאס: רק לסהר את האוזן – מתוך 500 מיליון של גובה הקרן הרשויות קיבלו כמעט 40 מיליון ב-2018 52 מיליון, ב-2019 71 מיליון.

מנסור עבאס: יש לתקן את הקריטריונים, במיוחד קריטריונים מפלים לרשויות המקומיות.

מנסור עבאס: הערה אחרונה בקשר לתשתיות התחבורה.

מנסור עבאס: גם לפי החלטה 922 נקבע שכל תוספת תקציבית – יופנה שם 40% למגזר הערבי.

מנסור עבאס: בינתיים מתוך 220 מיליון שקל רק הועברו 112 מיליון שקל.

מנסור עבאס: במקביל לזה יש קיצוץ של 120 מיליון שקל מהרשות הלאומית לבטיחות בדרכים, והכסף שם מיועד לכבישים פנימיים שיש בהם תאונות דרכים רבות.

מנסור עבאס: אנחנו מבקשים שהכסף הזה שקוצץ מהרשות הלאומית לבטיחות בדרכים יועבר לרשויות המקומיות כי גם בתחום הזה אנחנו ממש באחוזים גבוהים – יש תאונות דרכים בתוך היישובים, התשתית שם מאוד גרועה.

אורי מקלב: תודה, אדוני היושב-ראש.

אורי מקלב: גם הצעה לסדר הדחופה שדיברנו בנושא התחבורה הציבורית שהועלתה ביום רביעי האחרון והועברה לוועדת הכספים, אבל אתה ביקשת לא לדון בזה עכשיו אז אני - - -

משה גפני: על הנושא של התחבורה שהועבר ממליאת הכנסת.

משה גפני: אני דיברתי עם חברי הכנסת.

משה גפני: אתם מדברים על נושאים כלליים, אני אקיים דיון.

משה גפני: השר הסכים לבוא.

אורי מקלב: בכל אופן – אנחנו אומרים בעברית שעד בית המרזח גם צריכים כוסית משקה.

אורי מקלב: אז אני רוצה את זה רק על החלק הזה שזה רק על הסעות תלמידים במיוחד בעל יסודי ברשויות המקומיות.

אורי מקלב: לא ייאמן.

אורי מקלב: שבוע הושבת בית ספר ועוד בית ספר הולך לשבות של אלף תלמידים, בגלל שהתלמידים לא יכולים להגיע לבית הספר בגלל חוסר בהסעות וביטול משרד התחבורה.

אורי מקלב: הוא לא נותן - - - לתחבורה הציבורית.

אורי מקלב: תלמידים בזמננו היום ב-2020 הולכים 5 ק"מ ברגל מכיוון שהם לא יכולים להגיע לבית הספר בתחבורה הציבורית או בתחבורה הייעודית.

אורי מקלב: קווי התלמידים נוצרו בעקבות כך שהתלמידים עמדו בתחנות ומילאו אותן, והנוסעים לא יכלו להשתמש בקווים הללו.

אורי מקלב: הלכו ועשו בשכל רב, בהיגיון רב, בדרישה גם של חברות התחבורה הציבורית וגם של משרד התחבורה לעשות קווים ייעודיים.

אורי מקלב: ולא דומה שאתה בתחנה אחת ממלא 100 תלמידים שנוסעים באופן ייעודי לנקודה אחת.

אורי מקלב: מבטלים את הדבר הזה.

אורי מקלב: המצב הוא שאין פתרון.

אורי מקלב: יחד עם הפתרון הזה, גם הנושא של חודשי חופשי לתלמידים – זה באותה מידה גם יכול לשפר את המצב, את הניוד שלהם.

אורי מקלב: המצב הזה שהיום כל אזרח יכול לקבל חופשי חודשי חוץ מתלמיד, זו פגיעה משמעותית.

אורי מקלב: זה פוגע בניוד של התלמידים, פוגע בתלמידים.

אורי מקלב: לא מזמן ביקשו להטיל קנסות באוטובוסים על זה שעולים מאחור, באוטובוס.

אורי מקלב: דיברנו על מי האנשים הנורמטיביים במדינה שעולים ולא משלמים.

אורי מקלב: מתברר שמשרד התחבורה - - - ואומר תלמידים במדינת ישראל לא משלמים באוטובוסים.

אורי מקלב: אם היית עושה חודשי חופשי לא היתה בעיה בעניין הזה.

אורי מקלב: זה גם קשור למשל בירושלים על זה שאין אוטובוסים.

אורי מקלב: הדבר האחרון – רק מילה אחת.

אורי מקלב: בנושא שבת יש הרבה דברים להגיד, גם בנושא הערכי, גם בנושא החברתי ובנושא הסוציאלי.

אורי מקלב: אני מתמקד רק בנושא השלטון המקומי.

אורי מקלב: שלטון מקומי לא יכול לייצר וללכת נגד מדיניות שהיא מדיניות כללית.

אורי מקלב: מחר רשות מקומית – מה יגידו כאן לחברי הכנסת, והאם אתם מצפים שנפעל אחרת, רשויות מקומיות גם אם זה מגזר ערבי, היו מחליטים על ימי זיכרון ויום העצמאות – לשנות את החוק, להתחכם ולא לקיים אותו.

אורי מקלב: מה היינו אומרים בעניין הזה?

אורי מקלב: היינו מסכימים לזה?

אורי מקלב: שבת לא פחותה מיום העצמאות.

מרדכי כהן: אפשר להתייחס?

משה גפני: כן, תשיב לחבר הכנסת מנסור עבאס.

מרדכי כהן: אני חייב לומר שאני די מופתע מהנתונים שהצגת.

מרדכי כהן: לא רק שהם לא נכונים, הם רחוקים מאוד מהאמת.

מרדכי כהן: שימו לב לנתונים: הוקמה ועדה לתיקון נוסחת מענק האיזון.

מרדכי כהן: בפעם הראשונה היו שותפים לה כל השחקנים – אוצר, נציגי רשויות מקומיות.

מרדכי כהן: המשמעות היתה העברה של למעלה מ-200 מיליון שקל באמצעות הנוסחה לרשויות הערביות.

מרדכי כהן: זה מעולם לא היה.

מרדכי כהן: עדיין אנחנו נמצאים במציאות שבה למעלה מ-425 ממענק האיזון מגיע לרשויות הערביות – אתה מבינים מה המשקל באוכלוסייה.

בני ביטון: חבר הכנסת אחמד טיבי היה שותף לזה, תגיד לו.

מרדכי כהן: גם בתוכניות האחרות – זה המשקל.

מרדכי כהן: תקציב משרד הפנים שהוא קרוב למיליארד שקל – 99% מהתקציב הזה זה לרשויות מוחלשות – רשויות ערביות, דרוזיות, עיירות פיתוח, חרדיות – כל הרשויות המוחלשות, 3-1, 4-1 בפריפריה.

מרדכי כהן: לכן זה כל כך רחוק מהנתונים.

אנטאנס שחאדה: שנבין.

אנטאנס שחאדה: שאלה קטנה - - -

מרדכי כהן: לא רק שזה נעשה יחד עם ראשי הרשויות הערביות אלא עם הפורום, בתיאום עם חברי הכנסת הערבים, וכך הגענו לאותו תיקון בנוסחה.

מרדכי כהן: אתה צודק שיש שלב ב' שכולנו ממתינים לו.

מרדכי כהן: לא ניתן בממשלת מעבר לקדם אותו, אבל יגיע גם שלב ב' לתיקון נוסחת מענק האיזון, ועשינו את זה יחד עם נציגי השלטון המקומי.

מרדכי כהן: עכשיו לגבי הקרן לצמצום פערים.

מרדכי כהן: צריך לומר את הנתונים כפי שהם.

מרדכי כהן: אין חצי מיליארד שקל, אין.

מרדכי כהן: יש נוסחת החזרה של קרוב ל-350 מיליון שקל לאותן 62 רשויות מקומיות שהיו במעמד ערי עולים והתקציב כרגע לקרן הוא 150, הוא גדל כל שנה.

מרדכי כהן: אז גם לפי התקציב הזה המשקל של הרשויות הערביות הוא יותר גדול מהמשקל שלהן – לא באוכלוסייה ולא במספר הרשויות.

אורלי לוי אבקסיס: אבל - - -

מרדכי כהן: צריכים להיות הגונים ולומר שתקציב משרד הפנים הוא השקוף ביותר, החברתי ביותר והמוטה כל כולו לרשויות חלשות.

אורלי לוי אבקסיס: ולכן הם משתמשים בכם לעשות כאן העברה של מיליארדים כאשר אתם מקבלים את הצימוקים.

אורלי לוי אבקסיס: אם פה הפכתם להיות בעל כורחכם – אני אתכם ואני - - - הצעת חוק פרטית.

משה גפני: חברת הכנסת, לא קיבלת רשות דיבור.

אורלי לוי אבקסיס: אבל מה שקורה פה - - - כשרתים של משרד האוצר שמעבירים לנו בכריכה אחת מין בשאינו מינו.

משה גפני: עידו, אני רוצה שתסביר לחברי הוועדה את הפנייה הזאת ותגיד למה אתם מורידים למשל ממשרד הבריאות כסף.

משה גפני: האם זה יפגע בשירותים שמשרד הבריאות צריך לתת?

מיקי לוי: ואם זה יורד מבסיס התקציב של השנה הבאה.

עידו שוואב: הפנייה התקציבית נועדה להעברת סכום של 1,663,989 אלפי ₪ מעודפי תקציב משרדי הממשלה שלא נוצלו בשנת 2018.

עידו שוואב: מתוך תקציב זה – 247,505 מועבר לסעיף 18 – רשויות מקומיות עבור מענקי איזון, הסכם הבראה עם עירית בת ים, הסכם פיצוי רשויות ויישום החלטת ממשלה.

עידו שוואב: 1,416,484 אלפי ₪ מועברים עבור פיתוח הסעת המונים, טיפול במוקדי סיכון, פיתוח כבישים תומכי דיור וסובסידיה עבור תחבורה ציבורית.

עידו שוואב: תקציב הרשויות המקומיות – 150 מיליון אלפי ₪ בהוצאה עבור תגברו מענקי איזון לרשויות המקומיות של 2019.

עידו שוואב: 50 מיליון עבור השלמת פיצוי הרשויות המקומיות בגין הסכם נמל התעופה בן גוריון - -

איתן גינזבורג: אדוני היושב-ראש, מקריאים מתוך - - -

משה גפני: מה אתה קופץ?

משה גפני: לאיזה צורך?

משה גפני: אפילו אני, שלמדתי בחינוך החרדי יודע לקרוא בלי נקודות.

משה גפני: עידו, תקשיב לי.

משה גפני: אותנו, את חברי הוועדה מעניין ההפחתה הזו שאתם עושים בהעברה הזו למשל בתקציבי הבריאות – מה תהיה ההשלכה של הקיצוץ הזה.

משה גפני: זה מה שמעניין.

משה גפני: מה אתה מתחיל לקרוא לנו?

עידו שוואב: זה לא הפחתה, זה העברה מעודפי התקציב שלא נוצלו בשנת הכספים 2018.

משה גפני: ומה, זה לא חסר בפעילות של הבריאות?

משה גפני: מהרווחה?

אורלי לוי אבקסיס: אתה אומר - - -

משה גפני: עם כל הכבוד, אורלי, שאלתי את השאלה.

משה גפני: מה, אנחנו ערב בחירות?

עידו שוואב: יש פה נציגים של אגף תקציבים של המשרדים הרלבנטיים.

עידו שוואב: הם יוכלו להסביר למה נשאר עודף בשנת 2018 ולמה הכסף לא נוצל.

אחמד טיבי: אני אהיה קצר.

אחמד טיבי: בעקבות מה שאמר המנכ"ל – אני מסכים שהיתה הבנה והיה הסכם של פעימה שנייה של ה-500 מיליון שקל – סווארי, גדיש – לא משנה.

אחמד טיבי: בגלל שאין את ה-500 מיליון הרשויות סובלות.

אחמד טיבי: איזה רשויות?

אחמד טיבי: המוחלשות, שאתה קראת להן: ערביות, דרוזיות, פריפריה.

אחמד טיבי: 1 עד 4.

אחמד טיבי: לעשות עוד קיצוץ של 200 במענקי האיזון זה לתת בוקס, לא סטירה.

אחמד טיבי: קריסה טוטאלית.

אחמד טיבי: לכן אסור להסכים לזה.

אחמד טיבי: אבל, למרות זאת יש כאן העברה שאותו תרגיל של אגף התקציבים של להביא חבילה.

אחמד טיבי: אני זוכר שבשנה שעברה את ההעברות ליישובים הערבים – כרכו אותן עם התנחלויות.

אחמד טיבי: תמיד עשו לנו את זה.

אחמד טיבי: עכשיו משרד התחבורה שהוא כל כך חשוב – שמו בו מתנחל.

אחמד טיבי: הבנת?

אחמד טיבי: אוקסימורון.

קריאות: - - -

אחמד טיבי: לכן ניאלץ להצביע בעד.

חיים ביבס: רבותיי, בואו נעשה סדר.

חיים ביבס: שימו לב לדיון.

חיים ביבס: זה מה שקורה במדינת ישראל.

חיים ביבס: אנחנו באים היום לדיון שכל מה שמגיע לנו פה היה צריך מזמן להעביר את זה, לא צריך לשכנע אף אחד.

חיים ביבס: היום אנחנו בשנה וחצי תקועים.

חיים ביבס: חצי שנה לפני הבחירות המוניציפאליות.

חיים ביבס: דרך אגב, רק מדינת ישראל זה 6 חודשים.

חיים ביבס: בכל מדינה מערבית דמוקרטית מתוקנת זה 3 חודשים.

משה גפני: רגע.

משה גפני: שתדע שאני הייתי צריך להילחם כמו אני לא יודע מה כדי שזה יבוא.

משה גפני: גם את זה הם לא הביאו.

חיים ביבס: אני יודע, אני יודע.

חיים ביבס: תן לי לסיים, תאמין לי שבסוף אתה תרוויח.

חיים ביבס: אנחנו אחרי חצי שנה שהכל עמד – ציפינו.

חיים ביבס: פתאום באו בחירות.

חיים ביבס: המתנו.

חיים ביבס: מרץ.

חיים ביבס: מרץ הפך להיות ספטמבר.

חיים ביבס: אנחנו נמצאים שנה וחצי כשהכל עומד.

חיים ביבס: אנחנו הגוף הכי יציב במדינת ישראל וכברגע שאנחנו נקרוס כולם יקרסו יחד אתנו.

חיים ביבס: עכשיו, אני שומע פה את הדיון.

חיים ביבס: כל מה שמדובר פה – בדין מגיע כבר, רבותיי.

חיים ביבס: חלק גדול מהדברים עוד רגע נגמרים כי לא בונים כיתות לימוד, לא בונים שום דבר.

חיים ביבס: מדברים אתנו על מה שצריך לעכשיו.

חיים ביבס: כשאנחנו נמצאים פה – מקבלים בדרך, ועל זה אנחנו הולכים ביום חמישי לשבות – 300 מיליון שקל קיצוץ מענקי איזון.

חיים ביבס: כשאני בדרך לפה עושה את החישוב של ראשי רשויות, אז אם אני לוקח את דימונה, לוד, בית"ר עילית, ואני לוקח את בית שאן ועוד איזו רשות – אתה מגיע ללמעלה מ-40 מיליון שקל קיצוץ.

חיים ביבס: זו מכת מוות לרשויות האלה.

חיים ביבס: תוכנית הצפון – 600 מיליון שקל אושרה.

חיים ביבס: אושרה, מכלום.

חיים ביבס: חיזבאללה לא מחכה שמדינת ישראל תבנה לתושבי הצפון.

חיים ביבס: 600 מיליון שקל, רבותיי.

חיים ביבס: שום דבר לא מומש.

חיים ביבס: פקידים מנצלים את זה שהפוליטיקאים פה התבלבלו בינם לבין עצמם.

חיים ביבס: אני מדבר אתך על משהו שאתה צריך לאשר אותו פה כי אם הוא לא יקרה עד יום רביעי – ביום חמישי לא יעזור כלום.

חיים ביבס: אנחנו, ראשי הרשויות באחריות שלנו לקחנו על עצמנו מעבר ל-600 כיתות לקחנו על עצמנו מאות כיתות - - -

משה גפני: מה אני צריך לאשר?

משה גפני: מה?

חיים ביבס: אתה שמאשר היום 600 כיתות לימוד בינוי מוסדות חינוך.

חיים ביבס: זה בלוף כי את זה היינו צריכים כבר ביוני, ויצאנו לבצע על חשבוננו.

חיים ביבס: יש עוד 400 כיתות שהתחייבנו עליהן בשם המדינה.

חיים ביבס: החשכ"ל החליט לעצור את הכל.

חיים ביבס: 30 שנה אנחנו עובדים ככה – בונים את מוסדות החינוך במדינת ישראל.

חיים ביבס: על זה אתה לוקח – חוגים ל-93 רשויות בצפון.

חיים ביבס: עצרו את החוגים.

חיים ביבס: יש כסף.

חיים ביבס: אומרים לך – לא.

חיים ביבס: אומרים לך – בתקנה אנחנו לא יכולים, לא מאפשרים.

משה גפני: לא יהיה זמן בסוף לאשר את מה שצריך לאשר.

חיים ביבס: רבותיי, הרשויות על סף קריסה.

חיים ביבס: אני קורא לחברי הכנסת לנהוג באחריות ולאשר את זה לאלתר.

חיים ביבס: יחד עם זה – זה לא על זה, השביתה.

חיים ביבס: השביתה היא על כל מה שאמרתי, שאלה הדברים שלא יקרו.

חיים ביבס: מצדי – אמרתי, יושבים פה ראשי רשויות מכל המפלגות.

חיים ביבס: אם אתם לא יודעים להסתדר – אמרתי: תדאגו שהחשכ"ל והיועצים המשפטיים כולם יאשרו את התקציב ותמשיכו לריב עוד חצי שנה האם אתם רוצים ממשלה או לא רוצים ממשלה, אבל עד אז – לא יכול להיות שנעצור.

חיים ביבס: אם נעצור, אנחנו נעצור את כולכם.

חיים ביבס: נעצור את המדינה ונגיד לכם – רבותיי, תתעוררו, לכו כולם, שבו בחדר אחד ל-72 שעות כדי להקים ממשלה, על מנת שנוכל לקיים את התקציב, אחרת המדינה תקרוס לגמרי.

חיים ביבס: הבעיה שאף אחד מכם לא נלחם – לא בחשכ"ל ולא ב - - -.

חיים ביבס: עוצרים את המדינה, גמרו את המדינה לגמרי.

חיים ביבס: בין מה שאתם אומרים פה למה שקורה בפועל – שני דברים שונים.

חיים ביבס: החשכ"ל תוקע את כולם.

חיים ביבס: מוציאים הנחיות חדשות, מנהלים את כל המערכת הפוליטית, וככה המדינה נראית.

חיים ביבס: הכל עומד.

חיים ביבס: אותו הדבר במגזר הערבי.

חיים ביבס: מגזר חרדי, צפון, דרום – כולם יחד.

מודאר יונס: שמעתי את כבוד המנכ"ל שדיבר על נוסחת מענק האיזון, דיבר על שלב ב' – אנחנו יודעים שמטפלים בזה.

מודאר יונס: לצערי רצינו שזה ייעשה בשלב א' ואומרים לנו שיש שלב ב', ושלב ב' מתעכב כל כך הרבה זמן.

מודאר יונס: רק לסבר את האוזן – אני לא בטוח שכולנו בשלטון המקומי משרתים על אותו הדבר ובאותו שיח כי מה שברור שהתיקון שצריך לעשות, ובטח גם בני ביטון כאן –מולי - - -יהיה בבעיה.

מודאר יונס: מה שאני יכול לבוא ולהגיד שכל הזמן מה שרצו בין האוצר ובין הפנים זה ככה: הפנים מדבר פשוט שצריך להוסיף כסף תוספתי למענק האיזון על מנת לפתור את הבעיה ולא לפגוע בדימונה, והאוצר אומר: תעשו את התיקון במסגרת הנוסחה של 31,5.

מודאר יונס: אבל היום מביאים לנו כחבילה – ואני רוצה להגיד דבר אחד: מופיע בפני כבודו כל ההעברות האלה – תמצא את אום אל פאחם, תמצא כפר כנא ויישובים אחרים.

מודאר יונס: במקומות האלה - - - היום אני כיושב-ראש נאלץ להצביע ולהנחות את חברי הכנסת שאני יכול לדבר אתם כן להצביע עבור ההברה למרות שאנחנו חושבים שזה לא נכון כללית, אבל בגלל החבילה אנחנו מצביעים, כי אנחנו נקרוס בלי זה.

אחמד טיבי: קיבלנו הנחיה להצביע בעד.

בצלאל סמוטריץ': ברשותכם, אני ממש ממש בבריף קצר, מפאת קוצר הזמן על הסוגיות שהעליתם.

בצלאל סמוטריץ': אני אשתדל להתייחס – לא דברים שקשורים לפנייה הזאת, למעט ההערה של חבר הכנסת מנסור עבאס.

בצלאל סמוטריץ': הסברתי בדיון בשבוע שעבר – אין כאן באמת קיצוץ של 120 מיליון ברלב"ד.

בצלאל סמוטריץ': היסטורית תמיד התקציב של הרלב"ד נופח באופן שבו הכניסו תמיד את כל תקציב המאבק בתאונות הדרכים.

בצלאל סמוטריץ': לרשות הלאומית לבטיחות בדרכים אין קבלנים.

בצלאל סמוטריץ': היא לא מבצעת פרויקטים.

בצלאל סמוטריץ': אז 120 מיליון שקל כל שנה – שמים כאילו, להראות מספרים מנופחים, את התקציב הזה בתוך הרלב"ד.

בצלאל סמוטריץ': הוא עובר כל שנה למשרד התחבורה.

בצלאל סמוטריץ': משרד התחבורה שם אותו בתוך תקנה של טיפול במוקדי סיכון וזה מבוצע בפרויקטים שאנחנו מבצעים במוקדי סיכון.

בצלאל סמוטריץ': יש קריטריונים מאוד ברורים: כבישים אדומים, צמתים מסוכנים – שבהם מטפלים.

בצלאל סמוטריץ': אז אמרתי: זה סוג של משהו מכני.

קריאה: יש פירוט?

בצלאל סמוטריץ': יש פירוט, כן.

בצלאל סמוטריץ': תקציב שכל שנה מונח טכנית על המדף ברלב"ד, עובר למשרד התחבורה ומבוצע בעזרת חברות הביצוע שלנו לפי קריטריונים מאוד מאוד ברורים.

בצלאל סמוטריץ': סוגיית נצרת, חבר הכנסת שחאדה, אתה הרי יודע מצוין.

בצלאל סמוטריץ': לפני חודשיים הסתיים ביצוע כביש 77 מאזור טבריה, צומת גולני ועד חיפה כולל 4 מחלפים, מה שנותן לכל מי שנוסע מכיוון נצרת לחיפה.

בצלאל סמוטריץ': כבר עכשיו בעבודה כביש 79 שהוא הרבה יותר משמעותי לכם, אמור להסתיים בשנה הבאה בהשקעה של 300 מיליון שקלים.

בצלאל סמוטריץ': הכיכר של המוסכים שדיברת עליה – רומזרה השנה, הועברה לרמזור.

בצלאל סמוטריץ': מאחר ובבדיקות של כדאיות כלכלית שהרצנו עליה היא דורגה מעל 10, כלומר, יש לה הצדקה, נת"י כרגע מתכננת שם הפרדה מפלסית.

בצלאל סמוטריץ': היתה כיכר, שידרגנו לרמזור, עובדים שם עכשיו על הפרדה מפלסית.

בצלאל סמוטריץ': הם תכננו מנהור, אנחנו ביקשנו כרגע להציג חלופה של שיקוע, סדר גודל של 150 מיליון שקלים, הכל כפוף בעזרת ה' לאישורי תקציב בשנים הקרובות אבל אנחנו מכירים, מטפלים ומבצעים.

אנטאנס שחאדה: וזה בשיתוף פעולה עם עירית נצרת?

בצלאל סמוטריץ': בוודאי.

בצלאל סמוטריץ': ואני רק מזכיר את הרכבת – חיפה, נצרת, נצרת עלית, שדיברנו עליה בשבוע שעבר.

בצלאל סמוטריץ': זו מהפכה לכל האזור.

משה גפני: רבותיי.

משה גפני: מספר פנייה לוועדה – 9002, 102 עד 103.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

יעל גרמן: זה על חשבון הבריאות, אני אומרת פה לכולם.

יעל גרמן: זה קיצוץ של 270 מיליון מהבריאות.

יעל גרמן: הצבעה בעד הפנייה – רוב נגד – מיעוט נמנעים – אין פנייה 102 עד 103 אושרה.

משה גפני: הפנייה אושרה.

מיקי לוי: רביזיה.

מיקי לוי: אני מוכן להוריד את הרביזיה תוך חמש דקות, ואתה יודע שרכש הגומלין בכלל מדינת ישראל בנפשי.

מיקי לוי: אני רוצה לנצל את היותו של השר – יש לי כאן גם את נציג ארגון התעשיינים, יש לי גם את הבעלים, האלוף במילואים חגי שלום.

מיקי לוי: אני מבקש שתיתן להם שלוש דקות ואני מיד אוריד את הרביזיה.

מיקי לוי: אני רוצה לנצל את זה שהשר פה.

מיקי לוי: זה הכלים שעומדים לרשותי.

משה גפני: אני נותן אבל שכחתי לפני ההצבעה – אני כאן בפעם השלישית, עכשיו באופן פורמלי:

משה גפני: מבקש ממך שתעמוד בראש הצוות שיעסוק ברכש הגומלין, גם על רכש הגומלין העתידי בטווח הבינוני והארוך, אבל גם המיידי, ואנחנו נגבה את כל העניין הזה, עם האנשים שנמצאים – חברי הכנסת שיהיו בתוך הצוות הזה, שאנחנו נדבר עם המפלגות את מי לשים שם.

חגי שלום: בדקה אחת.

חגי שלום: יש ויכוח אם רכש גומלין טוב או לא.

חגי שלום: אני גורס שהוא מצוין למשק, אבל יש כאלה שחושבים אחרת.

חגי שלום: אני רק אומר לכם שבחודש ספטמבר לפני חודשיים סגרתי מפעל עם 100 עובדים בברקן בגלל רכש גומלין.

מיקי לוי: הנה, גפני.

מיקי לוי: תשמע.

מיקי לוי: הוא סגר מפעל בברקן.

מיקי לוי: זו התחלה.

מכלוף מיקי זוהר: למה קודם בברקן?

מכלוף מיקי זוהר: לא היו מקומות אחרים לסגור?

מכלוף מיקי זוהר: למה קודם בברקן?

מיקי לוי: - - - בקרית מלאכי.

מיקי לוי: הוא רוצה שנסגור בקרית מלאכי.

חגי שלום: למה סגרתי את המפעל?

חגי שלום: בגלל רכש גומלין בהודו, בגלל שהודו חייבה את התעשייה האווירית, רפא"ל, הלקוחות שלי – להעביר את כל העבודה להודו.

חגי שלום: אני סגרתי את המפעל.

חגי שלום: 100 עובדים הלכו הביתה.

חגי שלום: - - - הודו חייבה את התעשייה האווירית רפא"ל, בגלל רכש גומלין של 30% בהודו - - - כל העולם מחייב.

חגי שלום: בארצות הברית זה 60% buy America.

חגי שלום: רק ישראל – נותנת לסגור מפעלים כדי להעביר את העבודה להודו בגלל רכש גומלין בהודו.

חגי שלום: זה הגיוני?

חגי שלום: 100 עובדים הלכו הביתה בספטמבר, עכשיו המפעלים שלי בתימורים – קרית מלאכי, אלופת ערי הפיתוח – אתה מכירה אותה.

חגי שלום: 230 מיליון שקל השקיעו במפעל.

חגי שלום: הוא על סף סגירה, כי אין הזמנות של אוטובוסים, כי אמרתי לשר שיושב לידך – בוא, נלך לבית משפט.

חגי שלום: הוא אמר לי: אני רוצה הכרעה.

חגי שלום: הלכנו להכרעה.

חגי שלום: ההכרעה היתה לטובתנו.

בצלאל סמוטריץ': לא היתה שום הכרעה.

חגי שלום: והשר – מה עשה?

חגי שלום: ערער לעליון.

בצלאל סמוטריץ': לא היתה שום הכרעה.

חגי שלום: סוף סוף בית המשפט נתן לו אסמכתא להעדיף תוצרת הארץ והוא ערער לעליון.

שמואל דורנשטיין: אני חושב שאחרי הדיון הארוך שהיה לכם עדיף שנדבר בצורה קצרה.

שמואל דורנשטיין: כל מה שאנחנו צריכים, כבוד השר, זה שהפרקליטות תבקש למשוך את הערעור שהוגש.

בצלאל סמוטריץ': ואז – מה?

בצלאל סמוטריץ': מה נקבע בפסק הדין?

בצלאל סמוטריץ': האם תקנות רכש גומלין ותקנות העדפת תוצרת ישראלית חלות על מכרזי תחבורה ציבורית או לא חלות?

חגי שלום: חלות.

בצלאל סמוטריץ': לא נכון.

חגי שלום: חוק חובת מכרזים - - -

בצלאל סמוטריץ': הלוואי והוא היה קובע את זה.

בצלאל סמוטריץ': הלוואי ובית המשפט היה קובע את זה.

בצלאל סמוטריץ': הוא לא קבע.

בצלאל סמוטריץ': אחרי שנה ו-8 חודשים בית המשפט לא קבע כלום.

קרן ברק: כל הסיפור הוא רכש גומלין?

קרן ברק: רק רכש גומלין?

חגי שלום: לא.

חגי שלום: גם העדפת תוצרת הארץ.

קריאות: - - -

שמואל דורנשטיין: קודם כל אני רוצה לומר שרכש הגומלין תרם למדינת ישראל ב-6 השנים האחרונות 14 מיליארד דולר.

שמואל דורנשטיין: לא רק זה – 47 אלף משרות חדשות נוספו.

שמואל דורנשטיין: - - -יסגרו מפעל בקרית מלאכי.

שמואל דורנשטיין: 350 עובדים יילכו הביתה.

קריאות: - - -

שמואל דורנשטיין: והם ילכו הביתה.

שמואל דורנשטיין: זה לא טוב.

קריאות: - - -

זיוה איגר: אני קודם כל מציעה לעשות קריאה מודרכת במה שקבע השופט.

זיוה איגר: מה שקורה כאן – שמסתמנת פשרה.

זיוה איגר: ללכת ל - - - שבמשך שנים מתוקצבים ממשלת ישראל ועושים רכש גומלין, לקחת מהם את רכש הגומלין, לשים העדפת תוצרת הארץ רק על 50%, לא על 100%, כשבפועל זה לקחת את כל יכולות הפיקוח והאכיפה של רכש הגומלין ממשרד הכלכלה למשרד התחבורה, וכמו שאנחנו יודעים – זה לא יקרה בפועל.

זיוה איגר: מה שקורה בפועל ששופט במדינת ישראל אמר שחל על זה חוק חובת המכרזים ואנחנו עדיין מערערים על הדבר הזה, שזה אבסורד.

זיוה איגר: זה לא רק הרכבה.

זיוה איגר: אנחנו מדברים על סופרגום בברקן, אנחנו מדברים על אקסטל במישור אדומים, אנחנו מדברים על תעשיות בכל הארץ, 30 תעשיות.

זיוה איגר: לא יכול להיות שמדינות בכל העולם שומרות על התעשייה כתעשייה תחרותית.

זיוה איגר: לנו יש תעשייה מצוינת ואנחנו לא שומרים עליה.

זיוה איגר: זה לא יכול להיות, זה לא יכול להיות, זה כלי מדיניות.

משה גפני: תודה.

משה גפני: אנחנו הקמנו צוות ואנחנו נעשה את הדבר הזה.

משה גפני: אני מבקש שתסיר את הרביזיה.

משה גפני: אם זה המצב אז אין רביזיות.

אורלי לוי אבקסיס: אבל אני שמתי רביזיה.

אורלי לוי אבקסיס: אמרתי לפרוטוקול.

אורלי לוי אבקסיס: אמרתי ליועצת המשפטית.

מיקי לוי: אני, בהתאם להתחייבות שלי, מסיר את הרביזיה.

אורלי לוי אבקסיס: אני רוצה לבקש - - -

משה גפני: לא, תודה רבה.

אורלי לוי אבקסיס: אני רוצה לבקש - - -

משה גפני: אני מצביע על הרביזיה.

אורלי לוי אבקסיס: יש לך, אגב, שעון הזדמנויות.

אורלי לוי אבקסיס: שעון.

אורלי לוי אבקסיס: לפי התקנון אתה לא יכול להצביע ישירות על הרביזיה.

משה גפני: אני לא מצביע עכשיו.

אורלי לוי אבקסיס: לפני כן אני רוצה - -

משה גפני: תודה רבה.

אורלי לוי אבקסיס: - - מה היכולת שלנו להבא להפריד את התקנות, לבקש לא לכרוך מין בשאינו מינו.

אורלי לוי אבקסיס: הרי בסופו של דבר באותה הצבעה – אני לא הצבעתי נגד, אבל אני מסרבת שהאצבע שלי תיקח 250 מיליון שקל ממשרד הבריאות כדי לתת למסכנים אחרים.

אורלי לוי אבקסיס: מסכנים מול מסכנים.

משה גפני: אני מודה לכם, הישיבה נעולה.